تمت ارشفة منتديات نبع الفرات
مكلبك صفحة صفحة وممتحن بيك
واني مغمض اخذ بيك ميه
أريدك مرة وحدة تصير حساس
وتفهم هالمثل يل خنت بيه
النخل يوكف بوجهه الشمس مرتاح
لان يكسر على الفلاح فيه
وانت سنيني كلهن ضاعن وياك
وانه بقاموسك مسجل ضحية
شفت رمح الزمن ما لاحني وفات
وكفت الرمح دليته بيه
هويتك اني بس تعيفني تضيع
لان كلشي يضيع بلا هوية
النهر باكه نهر جي حاضن الماي
ويسمه جرف لو عافه ميه
عشرتي وياك لاتنكرهه يفلان
والايام الكضيناهن سويه
تره العشرة عصا لتصير فرعون
بس تنكر عليك تصير حيه
ما أطخ راسي الك لو تنكلب سيف
وتضل تذبحني كل صبح ومسيه
علمني الجرح حكمة اكبرت وياي
واحسهه اطبقت فعلا عليه
ما اوكع اذا دفعوني عدوان
بس اوكع اذا دفعتني اديه
يسلموو عاشت الايادي
شكرا على الكلمات الروعه